**Felles kvalitetssystem: Felles rutiner for analyse, Natur, Policy-relaterte punkter**

Svart: forslag til rutiner som bør foreligge

Blått: forslag til faktisk rutine

Rødt: diskusjon, kommentarer

**Det bør foreligge en policy som svarer på:**

Hvorfor vi tillater analyse på objektene i samlingene

Eksempel: Samlingene skal brukes til forskning (referansemateriale, dokumentasjon), undervisning, formidling

Hvor man finner informasjon om søknad om analyse og hvordan man søker

Hvilke formål kan det innvilges lån til

Hva med kommersiell virksomhet?

For paleontologi så hender det at vi låner ut til forskere ansatt i industrien (oljeindustri). De betraktes som «vanlige» låntakere, og får de samme rettighetene som andre når det gjelder f.x. destruktiv/inne-destruktiv analyse.

Hvem kan søke om å gjøre analyse

 Eksterne aktører: Fast ansatt vitenskapelig person må stå som ansvarlig

(Hvis det tillates privatperson å gjøre analyse står ansvarlig utlåner som ansvarlig for lånet)

Dette vil si at phd studenter/emeritus ikke kan låne uten å gå gjnnom veileder/fast vitenskapelig ansatt person.

Lånetaker må være tilknyttet en «godkjent» institusjon. For eksempel lånes botaniske objekter bare ut til herbarier som står listet i Index herbariorum.

Det er behov for strenge regler fordi uerstattelig materiale av og til forsvinner. I tillegg gir en slik bestemmelse oss en klar ansvarsrolle og bygger opp om vårt eksistensgrunnlag.

På zoologisk side er en innarbeidet praksis hos oss (TRH) at vi begrenser det til vitenskapelige institusjoner, altså tilsvarende [botanikk]. Vi har hatt noen tilfeller der vi har måttet bruke mye ressurser på argumentere for hvorfor vi ikke skal låne ut (til annet enn vitenskapelige formål og institusjoner) og tillate besøk i samlingene.

Hvilket materiale er tilgjengelig for utlån/analyser

Vurderes basert på materialets verdi (f.eks. unikhet), beskaffenhet, mulighet for å tas ut separat, om det brukes i pågående forskning.

Varierer mellom samlinger. For eksempel lånes ikke typer ut i noen samlinger (eller bør ikke lånes ut), mens for andre samlinger er det greit, og nødvendig.

Hvor lenge kan man ha et lån

Et lån skal ha begrenset tid.

Hvor lang tid tar det å behandle låneforespørselen

Et første svar som sier «Vi har registrert din forespørsel» gis raskt. I dette svaret indikeres behandlingstid.

Hvem vurderer søknaden (overlapp analyse-gruppe)

Faglig samlingsansvarlig, som kan delegere til teknisk kurator/tekniker, eller annen samlingsansvarlig.

Arkeologiske kontekster: prøveutvalg UM

Dekning av utlånskostnader

Dekkes som oftest av låneinstitusjonen.

Skjønnsmessig vurdering. Hvis det er snakk om mye materiale kan f.eks. lånetaker komme og hente det selv.

Vurdere åpning for å innkreve kurateringskostnader?

TRH: Vi må ha skjønnsmessige vurderinger for flere tilfeller. Vi er best tjent med en rutine som gir oss mulighet til å avvise lån også pga. volum, uansett hvordan man løser kostnadsflyten. En låntaker kan ikke bare komme å hente et seriøst stort lån dersom låntaker har penger til stor bil.

Sanksjoner for å ikke levere tilbake i tide, eller i stand

Lånetaker og i siste instans institusjonen blir svartelistet for framtidige lån